मानव जीवन पाकर विकारों की कठोरता से जकडे हुये और पाप के भार से लदे हुये हमें धिक्‍कार है । हमने भवसागर में डुबने हेतु पुरे साधन तैयार कर रखें हैं, स्‍वयं को डुबाने के लिए तैयार कर रखा है । इतने पर भी हमारा ध्‍यान इस बात की तरफ नहीं जाता और हम मौज से अपना जीवन यापन करने में लगें हैं । यह मौज वैसी ही है जैसे मदिरा पीने पर होती है । मदिरा हमारे शरीर का कितना नुकसान करती है यह हमें पता नहीं होता और हम उसकी मौज में खोये रहते हैं । वैसे ही विकार और पाप हमारा कितना नुकसान करते हैं यह हमें पता नहीं होता फिर भी इनके मौज में हम खोये रहते हैं ।